కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మహిళల ఐపీఎల్‌ ఈరోజు నుంచే మొదలు
టోర్నీలో వెలాసిటీ జట్టుకి మిథాలీ రాజ్ నాయకత్వం వహిస్తుండగా.. సూపర్ నోవాస్‌ టీమ్‌కి ఆల్‌రౌండర్ హర్మన్‌ప్రీత్ కౌర్ కెప్టెన్సీ వహిస్తోంది. ఇక ట్రైల్‌బ్లాజర్స్‌ జట్టుని యువ ఓపెనర్ స్మృతి మంధాన కెప్టెన్‌గా ముందుండి నడిపించనుంది.
Samayam Telugu | Updated:
May 6, 2019, 02:12PM IST
మహిళల ఐపీఎల్‌ ఈరోజు నుంచే మొదలు
హైలైట్స్
మహిళల ప్రయోగాత్మక ఐపీఎల్ మ్యాచ్‌లు ఈరోజు నుంచే మొదలు
మూడు జట్లుగా విడిపోయి మ్యాచ్‌లు ఆడనున్న స్వదేశీ, విదేశీ క్రికెటర్లు
మూడు జట్లకీ కెప్టెన్లుగా భారత మహిళా క్రికెటర్లు
శనివారం రాత్రి ఫైనల్ మ్యాచ్
మహిళా క్రికెటర్లకి కూడా పురుషల తరహాలోనే ఐపీఎల్‌ నిర్వహించాలని యోచిస్తున్న భారత క్రికెట్ నియంత్రణ మండలి (బీసీసీఐ) ఆ దిశగా ఈరోజు నుంచి ‘మహిళల టీ20 ఛాలెంజ్’ పేరుతో ప్రయోగాత్మకంగా మ్యాచ్‌ల్ని ఆడించబోతోంది. భారత్, న్యూజిలాండ్, వెస్టిండీస్, శ్రీలంక, ఇంగ్లాండ్, బంగ్లాదేశ్‌కి చెందిన మహిళా క్రికెటర్లు మూడు జట్లుగా విడిపోయి ఈ టోర్నీలో తలపడబోతున్నాయి. ఈ మూడు జట్లకీ భారత క్రికెటర్లే కెప్టెన్లుగా ఉండటం విశేషం.
MUST WATCH: Jemi's bouncers Ep. 1 Hindi Tutor @JemiRodrigues tests her Supernovas teammates @natsciver, @LTahuhu a… https://t.co/lkRSZWCdRT
&mdash; IndianPremierLeague (@IPL) 1557122400000
టోర్నీలో వెలాసిటీ జట్టుకి మిథాలీ రాజ్ నాయకత్వం వహిస్తుండగా.. సూపర్ నోవాస్‌ టీమ్‌కి ఆల్‌రౌండర్ హర్మన్‌ప్రీత్ కౌర్ కెప్టెన్సీ వహిస్తోంది. ఇక ట్రైల్‌బ్లాజర్స్‌ జట్టుని యువ ఓపెనర్ స్మృతి మంధాన కెప్టెన్‌గా ముందుండి నడిపించనుంది. వాస్తవానికి ఆస్ట్రేలియా మహిళా క్రికెటర్లు కూడా ఈ టోర్నీలో పాల్గొనాల్సి ఉంది. కానీ.. బీసీసీఐతో ఓ సిరీస్‌ ఒప్పందంపై భేదాభిప్రాయాలు కారణంగా వారిని క్రికెట్ ఆస్ట్రేలియా (సీఏ) భారత్‌కి పంపలేదు.
Block the dates - May 6, 8, 9 & 11 as the world's best take on each other in this Women's T20 Challenge at Jaipur.… https://t.co/cxuLINZ6BK
&mdash; IndianPremierLeague (@IPL) 1557120600000
మహిళల టీ20 ఛాలెంజ్‌లో భాగంగా మొత్తం నాలుగు మ్యాచ్‌లు జరగనున్నాయి. సోమవారం రాత్రి 7.30 గంటలకి సూపర్ నోవాస్, ట్రైల్‌బ్లాజర్స్‌ మ్యాచ్‌తో టోర్నీకి తెరలేవనుంది. ఆ తర్వాత మళ్లీ బుధవారం మధ్యాహ్నం 3.30 గంటలకి ట్రైల్‌బ్లాజర్స్‌, వెలాసిటీ జట్ల మధ్య మ్యాచ్ జరగనుండగా.. గురువారం రాత్రి సూపర్ నోవాస్, వెలాసిటీ టీమ్‌‌లు ఢీకొంటాయి. ఇలా ప్రతి జట్టూ.. మిగిలిన రెండు జట్లతో ఒక్కో మ్యాచ్ ఆడుతుంది. చివరిగా టాప్-2లో నిలిచిన జట్లు శనివారం రాత్రి 7.30 గంటలకి ఫైనల్లో తలపడతాయి. మహిళా ఐపీఎల్ మ్యాచ్‌లన్నీ జైపూర్ వేదికగానే జరగనున్నాయి.
The Women's T20 Challenge is here.  Which team are you rooting for in this #WIPL? https://t.co/ljyuFB95ln
&mdash; IndianPremierLeague (@IPL) 1557118800000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.